1923


1923 (MCMXXIII) a fost un an obișnuit al calendarului gregorian, care a început într-o zi de luni.

Evenimente

Ianuarie 
 9 ianuarie: Franța anunță public că Germania nu și-a îndeplinit obligația de cărbune datorată.
 11 ianuarie: Franța și Belgia ocupă zona Ruhr pentru a obține în mod forțat cărbune, în urma neîmplinirii obligației Germaniei față de acestea. Poporul german și guvernul acestuia au continuat printr-o politică de rezistență pasivă.

Februarie 
 16 februarie: Mormântul faraonului Tutankamon a fost inclus în circuitul turistic egiptean.

Martie 
 1 martie: Grecia adoptă calendarul gregorian.
 9 martie: Vladimir Lenin suferă cel de-al treilea accident vascular cerebral, ceea ce îl țintuiește la pat și-l face incapabil să vorbească, totuși el rămâne liderul oficial al Partidului Comunist până la moarte.
 28 martie: Este promulgată prin decret regal, Constituția României Mari, votată de Parlamentul României la 26 martie 1923, una dintre cele mai avansate și democratice constituții din Europa acelui timp.

Aprilie 
 26 aprilie: Prințul Albert, Duce de York (mai târziu Regele George al VI-lea) se căsătorește cu Lady Elizabeth Bowes-Lyon (mai târziu Regina Elizabeth) la Westminster Abbey.

Iunie 
 17 iunie: S-a înființat Oficiul Național de Educație Fizică (ONEF).

 18 iunie: Vulcanul Etna erupe, 60.000 de oameni rămân fără case.
 23 iunie: A luat ființă, la București, Societatea Națională de Credit Industrial, al cărei scop era stimularea dezvoltării industriale a țării.
 25 iunie: Înființarea clubului de fotbal, Rapid București. Denumirea inițială a fost CFR București.

Iulie 
 2 iulie: Accidentul feroviar de la Vintileanca, soldat cu 66 morți și 105 răniți.
 20 iulie: Mexicanul Pancho Villa, se deplasează cu mașina personală, însoțit de garda de corp înarmată, spre Hidalgo del Parral; ucigașii angajați de președintele mexican, Alvaro Obregon, îl atacă și îl ucid cu 47 de gloanțe.
 24 iulie: Tratatul de la Lausanne privind regimul strâmtorilor Bosfor și Dardanele este semnată și de România.

August 
 2 august: Warren G. Harding, al 29-lea președinte al Statelor Unite (1921-1923), moare la birou și este succedat de Calvin Coolidge (1923-1929).

Septembrie 
 1 septembrie: Marele cutremur din Kanto a devastat orașele Tokio și Yokohama omorând peste 150.000 de oameni.
 23 septembrie: Reprezentanți ai poliției din 20 de țări s-au reunit la Viena pentru a lansa Organizația de Poliție Criminală Internațională – Interpol.

Octombrie 
 29 octombrie: Turcia devine republică după dizolvarea Imperiului Otoman. Kemal Atatürk este primul președinte ales.

Noiembrie 
 8-9 noiembrie: Puciul de la München. Încercare nereușită a lui Adolf Hitler de a porni o insurecție în Germania împotriva Republicii de la Weimar. Ca urmare, Hitler a fost condamnat la cinci ani de închisoare pentru trădare.
 15 noiembrie: Hiperinflație în Germania: un dolar american se schimbă cu 4.200.000.000.000 de reichsmarks.

Decembrie 
 19 decembrie: Regele George al II-lea al Greciei părăsește Grecia pentru București.

Nedatate 
 Autostrada Panamericană (Pan-American Highway). În lungime de 48.000 km se întinde din Alaska până în Argentina.
 Incidentul din Corfu. Ocuparea insulei grecești Corfu de către forțele italiene din ordinul lui Benito Mussolini. Motivul l-a constituit omorârea unei delegații italiene, care au făcut parte dintr-o delegație internațională. Grecia a fost obligată să plătească despăgubiri.

Nașteri

Ianuarie 
1 ianuarie: Ion Gavrilă Ogoranu, partizan anticomunist român (d. 2006)
 21 ianuarie: Prințul Andrei Andreevici Romanov, artist și autor ruso-american (d.2021)
 23 ianuarie: Grigore Baștan, primul general parașutist român (d. 1983)
 31 ianuarie: Norman Mailer, scriitor și jurnalist american (d. 2007)

Februarie 
 12 februarie: Franco Zeffirelli (n. Gianfranco Corsi Zeffirelli), regizor italian, producător și scenarist (d. 2019)
 28 februarie: Gyo Obata, arhitect american (d. 2022)

Martie 

 16 martie: Sergiu Cunescu, politician român, președinte al PSDR (d. 2005)
20 martie: Iván Aba, scriitor și ziarist maghiar (d. 1982)
 22 martie: Marcel Marceau (n. Marcel Mangel), pantomim francez (d. 2007)

Mai 
1 mai: Ion Popescu-Gopo, regizor român de film (d. 1989)
21 mai: Dorothy Hewett, scriitoare australiană (d. 2002)
23 mai: Boris Dorfman, publicist ucrainean de etnie evreiască, născut în România (d. 2022)
24 mai: Ion Caraion, poet, jurnalist român (d. 1986)
 24 mai: Victor Felea, poet, eseist, și critic literar român (d. 1993)
 26 mai: Miles Davis, compozitor american de jazz (d. 1991)
 27 mai: Henry Kissinger (n. Heinz Alfred Kissinger), diplomat, politician american născut în Germania, laureat al Premiului Nobel
 31 mai: Rainier al III-lea, Prinț de Monaco (d. 2005)

Iunie 
 4 iunie: Elizabeth Jolley, scriitoare australiană (d. 2007)

Iulie 
 2 iulie: Constantin Dăscălescu, comunist român (d. 2003)
2 iulie: Wislawa Szymborska, scriitor polonez, laureat al Premiului Nobel (d. 2012)
 6 iulie: Wojciech Witold Jaruzelski, om politic, președinte al Poloniei (1989-1990), (d. 2014)
6 iulie: Constantin Bălăceanu-Stolnici, medic neurolog român (d. 2023)
 7 iulie: Liviu Ciulei, regizor, scenograf și actor român (d. 2011)
 8 iulie: Manuel Alvar, lingvist spaniol, membru de onoare al Academiei Române (d. 2001)
 17 iulie: Traian Ionescu, fotbalist și antrenor român (d. 2006)
 19 iulie: Constantin Țoiu, scriitor și jurnalist român (d. 2012)

August 
 11 august: Fernando Arrabal (Fernando Arrabal Terán), dramaturg al teatrului absurd, romancier și cineast francez de etnie spaniolă
 29 august: Richard Attenborough, actor, regizor, producător și antreprenor englez (d. 2014)

Septembrie 
1 septembrie: Rocky Marciano (n. Rocco Francis Marchegiano), pugilist italo-american la categoria supergrea (d. 1969)
 6 septembrie: Petru al II-lea, rege al Iugoslaviei (1934-1945), (d. 1970)
 18 septembrie: Ana, Principesă de Bourbon-Parma, soția Regelui Mihai I al României (d. 2016)

Octombrie 
 4 octombrie: Charlton Heston, actor american de film (d. 2008)
 15 octombrie: Italo Calvino, scriitor italian (d. 1985)
 21 octombrie: Mihai Gafița, scriitor român (d. 1977)
 27 octombrie: Roy Lichtenstein, artist plastic american de etnie evreiască (d. 1997)

Noiembrie 
 3 noiembrie: Dan Berindei, istoric român (d. 2021)
 7 noiembrie: Paul Georgescu, scriitor român (d. 1989)
 19 noiembrie: Monica Lovinescu, scriitoare și jurnalistă română (d. 2008)
 25 noiembrie: Paul Niculescu-Mizil, comunist român (d. 2008)

Decembrie 
 2 decembrie: Maria Callas (n. Cecilia Sophia Anna Maria Kalogeropoulos), soprană americană de origine greacă (d. 1977)

Decese 
 3 ianuarie: Jaroslav Hašek, 39 ani, scriitor satiric, umorist și anarhist socialist ceh (n. 1883)
 5 ianuarie: Adam Müller-Guttenbrunn (n. Adam Müller), 70 ani, scriitor, romancier și om de cultură șvab (n. 1852)
 9 ianuarie: Katherine Mansfield (n. Katherine Beauchamp), 34 ani, nuvelistă și poetă neozeelandeză (n. 1888)
 11 ianuarie: Regele Constantin I al Greciei, 54 ani (n. 1868)

 10 februarie: Wilhelm Conrad Röntgen, 77 ani, fizician german, laureat al primului Premiu Nobel (1901), (n. 1845)
 21 februarie: Prințul Miguel de Braganza, 44 ani (n. 1878)
24 februarie: Edward Williams Morley, 85 ani, chimist și fizician american (n. 1838)
 27 februarie: Meyr Moritz Beck, 77 ani, teolog iudaic român, de etnie maghiară (n. 1878)
 8 martie: Johannes Diderik van der Waals, 85 ani, fizician neerlandez, laureat al Premiului Nobel (1910), (n. 1837)
 26 martie: Sarah Bernhardt (n. Henriette-Rosine Bernard), 78 ani, actriță franceză (n. 1844)
 27 martie: James Dewar, 80 ani, chimist, inventator și fizician scoțian (n. 1842)
 4 aprilie: Iulius Martov (n. Iulius Zederbaum), 49 ani, liderul menșevicilor din Rusia de etnie evreiască (n. 1873)
4 aprilie: John Venn, 88 ani, logician și filosof englez (n. 1834)
 23 aprilie: Prințesa Louise a Prusiei, 84 ani, Mare Ducesă de Baden (n. 1838)
 24 aprilie: Wilhelm Ernest, Mare Duce de Saxa-Weimar-Eisenach (n. Wilhelm Ernst Karl Alexander Friedrich Heinrich Bernhard Albert Georg Hermann), 46 ani (n. 1876)
 3 mai: Ernst Hartwig, 72 ani, astronom german (n. 1851)
 14 mai: Charles de Freycinet, 94 ani, inginer, politician și om de știință francez (n. 1828)
 17 mai: Ducele Paul Frederic de Mecklenburg, 70 ani (n. 1852)
9 iunie: Takeo Arishima, 45 ani, prozator și eseist japonez (n. 1878)
 9 iunie: Prințesa Elena a Regatului Unit, 77 ani, fiica reginei Victoria (n. 1846)
 20 iunie: Prințesa Maria de Battenberg (n. Marie Caroline), 71 ani, prințesă de Battenberg și de Erbach-Schönberg (n. 1852)
 27 iunie: Constantin C. Arion, 68 ani, om politic, ministru de externe român (n. 1855)
 16 iulie: Louis Couperus (n. Louis Marie-Anne Couperus), 60 ani, romancier și poet neerlandez (n. 1863)
 17 iulie: Theodor Rosetti,  86 ani, publicist și om politic român, prim-ministru al României (1888-1889), (n. 1837)
 20 iulie: Pancho Villa (n. José Doroteo Arango Arámbula), 45 ani, general mexican (n. 1878)
 2 august: Warren Gamaliel Harding, 57 ani, politician american, al 29-lea președinte al SUA (1921-1923), (n. 1865)
 16 august: Horace Parnell Tuttle, 86 ani, astronom american (n. 1837)
 24 august: Kate Douglas Wiggin, 66 ani, educatoare și scriitoare americană de literatură pentru copii (n. 1856)
 9 septembrie: Prințesa Victoria Margaret a Prusiei, 33 ani (n. 1890)
 14 noiembrie: Ernest Augustus de Hanovra (n. Ernest Augustus William Adolphus George Frederick), 78 ani, Prinț Moștenitor de Hanovra (n. 1845)
 23 noiembrie: Urmuz (n. Demetru Demetrescu-Buzău), 40 ani, unul dintre cei mai originali reprezentanți ai literaturii române de avangardă (n. 1883)
 4 decembrie: Maurice Barrès, 61 ani, scriitor și om politic francez (n. 1862)
 10 decembrie: Carl Flügge (n. Carl Georg Friedrich Wilhelm Flügge), 76 ani, bacteriolog, epidemiolog și igienist german (n. 1847)
 10 decembrie: Charles Rennie Mackintosh, 60 ani, arhitect, designer de mobilă și pictor scoțian (n. 1868)
 13 decembrie: Jacob Muschong, 54 ani, om de afaceri român, de etnie sârbă (n. 1868)
 27 decembrie: Gustave Eiffel (n. Alexandre Gustave Eiffel), 91 ani, inginer, arhitect francez  (n. 1832)

Premii Nobel 

 Fizică: Robert Andrews Millikan (SUA)
 Chimie: Fritz Pregl (Austria)
 Medicină: Frederick Grant Banting (Canada), John James Richard Macleod (Regatul Unit)
 Literatură: William Butler Yeats (Irlanda)
 Pace: Premiul în bani a fost alocat Fondului Special aferent acestei categorii

Vezi și 
 Listă de conducători de stat din 1923

Legături externe 

1923